32001D0744
L 278/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 октомври 2001 година
за изменение на приложение V към Директива 1999/30/ЕО на Съвета относно пределно допустими стойности за серен двуоксид, азотен двуоксид и азотни оксиди, фини прахови частици и олово в атмосферния въздух
(нотифицирано под номер С(2001) 3091)
(Текст от значение за ЕИП)
(2001/744/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 1999/30/ЕО на Съвета от 22 юни 1999 г. относно пределно допустими стойности за серен двуоксид, азотен двуоксид и азотни оксиди, механични частици и олово в атмосферния въздух (1), и по-специално член 7, параграф 7 от нея,
като има предвид, че:
(1)
Пределно допустими стойности за серен двуоксид, азотен двуоксид и азотни оксиди, фини прахови частици и олово в атмосферния въздух са предвидени в Директива 1999/30/ЕО.
(2)
Предвиденият в същата директива метод за определяне на горните и долни прагове за оценка на тези замърсители следва да се измени с оглед изясняване на процедурата за изчисление.
(3)
Предвидените в настоящото решение мерки са в съответствие със становището на комитета, учреден по силата на член 12, параграф 2 от Директива 96/62/ЕО на Съвета (2),
ПРИЕ НАСТОЯЩОТО РЕШЕНИЕ:
Член 1
Раздел II от приложение V към Директива 1999/30/ЕС се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 17 октомври 2001 година.